पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल/बैरसिया। भोपाल वन मंडल के बैरसिया रेंज की वन चौकी के स्ट्रांग रूम से 12 बोर की आठ बंदूकें चोरी हो गईं। चोर बंदूकों के साथ 80 कारतूस भी ले गए। घटना सोमवार-मंगलवार की दरमियानी रात को हुई। इस मामले में वन विभाग ने बैरसिया थाने में रिपोर्ट दर्ज कराई है। पुलिस आरोपियों की तलाश में जुट गई है।
जानकारी के अनुसार स्ट्रांग रूम में वन विभाग के चौकीदार समंदर सिंह की ड्यूटी थी। रात में तेज बारिश होने की वजह से वह दूसरे भवन में जाकर सो गया। इसी का फायदा उठाकर चोरों ने स्ट्रांग रूम के दरवाजे का कुंदा तोड़कर अंदर घुसे। कमरे में रखी सेफ की चाबी भी चोरों के हाथ आसानी से लग गई। बदमाश सेफ से 8 बंदूक और 80 कारतूस लेकर फरार हो गए।
चोरी की जानकारी, उस वक्त लगी जब दूसरा चौकीदार लालाराम ड्यूटी पर पहुंचा। उसने दरवाजे का कुंदा उखड़ा हुआ पाया। अंदर जाकर देखा तो 12 बोर की बंदूकें और कारतूस गायब थे। उसने तुरंत समंदर सिंह को जगाया और डिप्टी रेंजर सुरेंद्र तिवारी को इसकी सूचना दी। सूचना मिलते ही श्री तिवारी समेत भोपाल वन मंडल के वनसंरक्षक एल. कृष्णमूर्ति और एसडीओ एसपी जैन मौके पर पहुंचे और एसपी ग्रामीण अरविंद सक्सेना को इसकी सूचना दी।
लापरवाही के कारण हुई वारदात
बैरसिया वन चौकी में जहां बंदूकें रखी गई थीं, उसकी सुरक्षा वन विभाग के नियमित कर्मचारी नहीं, बल्कि दैवेभो कर्मचारी कर रहे थे। जबकि, नियमानुसार स्ट्रांग रूम में वन विभाग को गार्ड की नियुक्तिकरनी चाहिए थी।
यहां वन अपराध आम बात है
सूत्रों का कहना है कि बैरसिया वन क्षेत्र में लकड़ी चोरी और वनभूमि पर कब्जा करना आम बात है। यहां अपराधी कई बार वन कर्मचारियों पर हमला भी कर चुके हैं। पूर्व में भी वन चौकी से छोटी-मोटी चोरियां हो चुकी हैं, लेकिन वन विभाग के अमले ने उन्हें गंभीरता से नहीं लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn